(Оперативни број 53021)

**УГОВОР О ЗАЈМУ**

**ОБНОВЉИВИ ИЗВОРИ ЕНЕРГИЈЕ У СИСТЕМИМА**

**ДАЉИНСКОГ ГРЕЈАЊА У СРБИЈИ**

између

**РЕПУБЛИКЕ СРБИЈЕ**

и

**ЕВРОПСКЕ БАНКЕ**

**ЗА ОБНОВУ И РАЗВОЈ**

Датум 9. јул 2024. године

САДРЖАЈ

ЧЛАН I - СТАНДАРДНИ УСЛОВИ ПОСЛОВАЊА; ДЕФИНИЦИЈЕ

Одељак 1.01. Укључивање Стандардних услова пословања

Одељак 1.02. Дефиниције

Одељак 1.03. Тумачење

ЧЛАН II - ГЛАВНИ УСЛОВИ ЗАЈМА

Одељак 2.01. Износ и валута

Одељак 2.02. Остали финансијски услови Зајма

Одељак 2.03. Повлачење средстава

ЧЛАН III - ИЗВОЂЕЊЕ ПРОЈЕКТА

Одељак 3.01. Остале афирмативне одредбе Пројекта

Одељак 3.02. Централна јединица за имплементацију Пројекта

Одељак 3.03. Консултанти

ЧЛАН IV - ОБУСТАВА; УБРЗАЊЕ; ОТКАЗИВАЊЕ

Одељак 4.01. Обустава

ЧЛАН V - СТУПАЊЕ НА СНАГУ

Одељак 5.01. Претходни услови за ступање на снагу

Одељак 5.02. Претходни услови за прво повлачење

Одељак 5.03. Правна мишљења

Одељак 5.04. Раскид због неступања на снагу

ЧЛАН VI - РАЗНО

Одељак 6.01. Обавештења

ПРИЛОГ 1 - ОПИС ПРОЈЕКТА

ПРИЛОГ 2 - КАТЕГОРИЈЕ И ПОВЛАЧЕЊЕ СРЕДСТАВА

УГОВОР О ЗАЈМУ

**УГОВОР** од 9. јула 2024. године, између **РЕПУБЛИКЕ СРБИЈЕ** коју заступа господин Синиша Мали, министар финансија Републике Србије („**Зајмопримац**”) и **ЕВРОПСКЕ БАНКЕ ЗА ОБНОВУ И РАЗВОЈ** („**Банка**”).

**ПРЕАМБУЛА**

**С ОБЗИРОМ ДА** да је Банка основана да би обезбеђивала финансирање специфичних пројеката који треба да подстакну прелаз ка отвореној тржишно оријентисаној привреди и да промовише приватну и предузетничку иницијативу у одређеним земљама које су се обавезале и које примењују принципе вишепартијске демократије, плурализма и тржишне економије;

**С ОБЗИРОМ ДА** Зајмопримац намерава да реализује Пројекат, описан у Прилогу 1, којим ће се финансирати улагања у производњу топлотне енергије из обновљивих извора у неколико компанија даљинског грејања („**DHC**”) које се налазе у малим и средњим градовима у Србији и у општини Параћин на територији Зајмопримца („**Општина**” и заједно са DHC – ови, свако „**Пројектни субјекат**” и заједно „**Пројектни субјекти**”);

**С ОБЗИРОМ ДА** ће Пројекат реализовати Зајмопримац, делујући преко Министарства рударства и енергетике („**МРЕ**”), DHC – ови ЈП Топлана Бечеј, ЈКП Богатић, „Енергетика” доо Крагујевац, ЈЕП „Топлана” Краљево, ЈКП ,, Градска топлана” Крушевац, ЈКП „Градска топлана” Ниш, ЈКП ,,Градска топлана” Нови Пазар, ЈКП „Грејање” Панчево, ЈКП, „Други октобар” Вршац и Општина, сваки делујући као Пројектни субјекат;

**С ОБЗИРОМ ДА** Зајмопримац, делујући преко МРЕ, намерава да склопи споразуме са 9 општина на територији Зајмопримца и сваким од њихових **DHC** – ова (сваки „**Трилатерални споразум**” и заједно „**Трилатерални споразуми**”) и Општином („**Билатерални споразум**” и заједно са Трилатералним споразумима „**Споразуми**”);

**С ОБЗИРОМ ДА** је Зајмопримац затражио помоћ од Банке у финансирању дела Пројекта;

**С ОБЗИРОМ ДА** је Банка у процесу договарања средстава за техничку сарадњу на основу бесповратних средстава како би помогла Пројектним субјектима у процени и имплементацији Пројекта као што следи: (i) 74.960 евра за студију брзе процене; (ii) до 60.000 евра за подршку у припреми Пројекта; (iii) до 1.000.000 евра за техничку, финансијску, еколошку и социјалну анализу; (iv) до 3.000.000 евра за подршку имплементацији и надзору Пројекта; и (v) до 400.000 евра за подршку дијалогу о политици;

**С ОБЗИРОМ ДА** је Банка је у процесу договарања финансирања инвестиционих грантова у износу до 7.500.000 евра („**Инвестициони грантови**”) од (i) Швајцарског државног секретаријата за економске послове („**SECO**”) под условима [који ће бити] наведеним у споразуму („**Уговор о гранту SECO**”) између Банке и Зајмопримца и (ii) Европске уније („**ЕУ**”) у оквиру Регионалног програма енергетске ефикасности („**REEP**”), под условима [који ће бити] наведеним у споразуму („**REEP Уговор о гранту**”) између Банке и Зајмопримца; и

**С ОБЗИРОМ ДА** се Банка сагласила на основу наведеног, између осталог, да Зајмопримцу одобри зајам у износу од 30.000.000 евра (тридесет милиона евра), у складу са условима и одредбама које утврђује или на које се упућује у овом уговору и Уговору о пројекту са датумом овог уговора између Зајмопримца (ког заступа МРЕ) и Банке („**Уговор о пројекту**” како је дефинисано у Стандардним условима пословања).

**НА ОСНОВУ ТОГА,** уговорне стране се овим усаглашавају на следећи начин:

**ЧЛАН I – СТАНДАРДНИ УСЛОВИ ПОСЛОВАЊА; ДЕФИНИЦИЈЕ**

## 

## Одељак 1.01. Укључивање Стандардних услова пословања

Све одредбе Стандардних услова пословања Банке од 5. новембра 2021. године овим путем су укључене у овај уговор и примењују се на овај уговор са истим дејством као да су овде у потпуности наведене.

## Одељак 1.02. Дефиниције

Где год да се користе у овом уговору (укључујући Преамбулу и Прилоге), а осим ако није другачије утврђено или ако контекст другачије не налаже, изрази дефинисани у Преамбули имају одговарајућа значења која су им ту приписана, изрази дефинисани у Стандардним условима пословања имају одговарајућа значења која су им у њима приписана, а следећи изрази имају следећа значења:

„Овлашћени представник

Зајмопримцаˮ значи министар финансија Зајмопримца.

„Одређени захтеви за

успешно извршење послаˮ значи Захтеви за успешно извршење посла од 1 до 8 и 10 (или, у зависности од контекста, било који од таквих Захтева за успешно извршење посла од априла 2019. године и који се односе на Еколошку и социјалну политику Банке од априла 2019. године.

„Еколошки и социјални

акциони план(ови)ˮ означава план(ове) мера за ублажавање и побољшање животне средине и друштва који прецизирају критеријуме еколошког и социјалног учинка, стандарде, политике, процедуре, праксе, капиталне инвестиције и планове имплементације, укључујући мере за одржавање усклађености са Одређеним захтевима за успешно извршење посла договореним између Банке и Зајмопримца (који делује преко МРЕ). Након договора између Банке и Зајмопримца (који делује преко МРЕ), план се може с времена на време изменити само уз претходну писмену сагласност Банке.

„Фискална годинаˮ означава фискалну годину Зајмопримца која почиње 1. јануара сваке године.

„Потпројекатˮ значи улагање средстава Зајма и Инвестиционих грантова у сваки од Пројектних субјеката у циљу имплементације Пројекта у складу са Уговором о пројекту.

## 

## Одељак 1.03. Тумачење

У овом уговору, позивање на одређени члан, одељак или прилог, осим уколико није другачије наведено у овом уговору, тумачиће се као упућивање на тај наведени члан или одељак или прилог овог уговора.

# ЧЛАН II – ГЛАВНИ УСЛОВИ ЗАЈМА

## 

## Одељак 2.01. Износ и валута

Банка је сагласна да одобри зајам Зајмопримцу, под условима које овај уговор дефинише или се на њих позива, у износу од 30.000.000 евра (тридесет милиона евра).

## Одељак 2.02. Остали финансијски услови Зајма

(a) Минимални износ за повлачење је 200.000 евра.

(б) Максималан број повлачења је ограничен на 30.

(ц) Минимални износ превременог плаћања је 1.000.000. евра.

(д) Минимални износ који се може отказати је 1.000.000. евра.

(e) Датуми плаћања камате су 15. мај и 15. новембар сваке године.

(ф) (1) Зајмопримац отплаћује Зајам у 25 једнаких (или приближно једнаких, колико је могуће) полугодишњих рата 15. јуна и 15. децембра сваке године, при чему је први Датум отплате зајма 15. јуна 2027. године, а последњи Датум отплате зајма је 15. јуна 2039. године.

(2) Без обзира на претходно наведено, у случају да (i) Зајмопримац не повуче цео износ Зајма пре првог Датума отплате зајма наведеног у овом Одељку 2.02.(ф), и (ii) Банка продужи Последњи датум расположивости наведен у Одељку 2.02.(г) на датум који пада након тог првог Датума отплате Зајма, тада се свако повлачење извршено на датум или после првог Датума отплате Зајма расподељује за отплату у једнаким износима на неколико Датума отплате Зајма који падају након датума тог повлачења (при чему Банка коригује износе који су на тај начин расподељени онако како је неопходно да би се у сваком случају добили цели бројеви). Банка, с времена на време, обавештава Зајмопримца о таквим расподелама.

(г) Крајњи датум расположивости биће на трећу годишњицу од датума овог уговора, или каснији датум који Банка може по свом нахођењу да одреди и обавести о томе Зајмопримца. Ако расположиви износ, или било који његов део, подлеже фиксној каматној стопи, а Банка одложи Последњи датум расположивости, Зајмопримац ће одмах уплатити Банци износ Трошкова отплате о чему ће, с времена на време, Банка у писаној форми обавестити Зајмопримца.

(х) Стопа провизије на неповучени део зајма износи 0,5% на годишњем нивоу.

(и) Зајам подлеже Варијабилној каматној стопи. Изузетно од напред наведеног, Зајмопримац може, као алтернативу плаћања камате по Варијабилној каматној стопи на цео или на било који део Зајма који у том тренутку буде неотплаћен, одабрати да плати камату по Фиксној каматној стопи на тај део Зајма, у складу са Одељком 3.04 (ц) Стандардних услова пословања.

## Одељак 2.03. Повлачење средстава

Расположиви износ зајма може се повлачити повремено у складу са одредбама из Прилога 2 за финансирање (1) трoшкова насталих (или, ако се Банка сагласи, трошкова који ће тек настати), по основу разумних трошкова роба, радова и услуга потребних за Пројекат и (2) Уписне провизије.

# ЧЛАН III – ИЗВОЂЕЊЕ ПРОЈЕКТА

## 

## Одељак 3.01. Остале афирмативне одредбе Пројекта

Поред општих обавеза утврђених у члану IV и V Стандардних услова пословања, Зајмопримац ће, осим ако се Банка другачије не сагласи:

(a) делујући преко МРЕ, обезбедити да се сва роба, радови и услуге финансирани из средстава Зајма користе искључиво у сврхе Пројекта;

(б) делујући преко МРЕ, делегирати на релевантне Пројектне субјекте свакодневно управљање Пројектом;

(ц) делујући преко МРЕ, извршава све своје обавезе из Уговора о пројекту;

(д) делујући преко МРЕ, осигурати да Пројектни субјекти имплементирају Пројекат у складу са Уговором о пројекту;

(e) делујући преко МРЕ, обезбедити или подстаћи да буду обезбеђене, када се то захтева, све владине лиценце, одобрења или сагласности које су потребне од стране Пројектних субјеката за Пројекат и за обављање својих послова, укључујући сва одобрења и лиценце неопходне да би се обезбедило да се Пројектним субјектима дају права пута и друга права коришћења земљишта неопходна за спровођење Пројекта;

(ф) ослободити од плаћања ПДВ–а и царина, сву робу, радове и услуге (укључујући консултантске услуге) према потреби, које је набавио Зајмопримац (који делује преко МРЕ) и/или Пројектни субјекти, за Пројекат и која су финансирана из средстава Зајма или било којих средстава за техничку сарадњу која Банка стави на располагање или обезбеди њихову надокнаду;

(г) делујући преко MРЕ, предузме све неопходне радње за обезбеђивање адекватних средстава за завршетак Пројекта, укључујући доприносе Пројектних субјеката ако је потребно или смањење обима Пројекта;

(х) делујући преко MРЕ, обезбедити задовољавајућу имплементацију Еколошких и социјалних акционих планова и усклађеност са Одређеним захтевима за успешно извршење посла од стране Пројектних субјеката; и

(и) делујући преко MРЕ, обезбедити да Пројектни субјекти имају власништво над одговарајућом имовином која ће се финансирати из средстава Зајма и Инвестиционих грантова.

## Одељак 3.02. Централна јединица за имплементацију Пројекта

У циљу координације, управљања, праћења и евалуације свих аспеката имплементације Пројекта, укључујући финансијско управљање и праћење Пројекта, набавке добара, радова и услуга, као и консултантских услуга за Пројекат и комуникације са учесницима Пројектних субјеката, општине и између свих укључених институција и заинтересованих страна, Зајмопримац (који делује преко МРЕ) ће, осим ако није другачије договорено са Банком, успоставити и у сваком тренутку током извођења Пројекта управљати Централном јединицом за имплементацију пројекта са адекватним ресурсима и одговарајуће квалификованим особљем, према условима прихватљивим за Банку.

## Одељак 3.03. Консултанти

Зајмопримац (који делује преко МРЕ) ће обезбедити именовање одговарајуће квалификованих консултаната према условима прихватљивим за Банку да помогну централној јединици за имплементацију пројекта у подршци имплементацији пројекта, пројектовању и студијама, набавци и надзору радова и техничкој помоћи, према потреби.

## ЧЛАН IV – ОБУСТАВА; УБРЗАЊЕ; ОТКАЗИВАЊЕ

## Одељак 4.01. Обустава

Следеће је наведено за потребе Одељка 7.01(а)(xvii) Стандардних услова пословања:

(a) уколико законодавни и регулаторни оквир који се примењује на сектор даљинског грејања на територији Зајмопримца буде измењен, суспендован, укинут, поништен или стављен ван снаге, на начин који је другачији од онога што је Банка одобрила у писаној форми;

(б) уколико Статут буде измењен, суспендован, укинут, поништен или стављен ван снаге, на начин који је другачији од онога што је Банка одобрила у писаној форми; или

(ц) уколико контрола над било којим Пројектним субјектом буде пренета на страну која није Зајмопримац, осим ако Банка претходно није дала писмено одобрење за такав пренос.

## ЧЛАН V – СТУПАЊЕ НА СНАГУ

## Одељак 5.01. Претходни услови за ступање на снагу

Следеће је наведено за потребе Одељка 9.02(ц) Стандардних услова пословања, као додатни услови за ступање на снагу овог уговора и Уговора о пројекту:

(a) ратификација овог уговора од стране Народне Скупштине Републике Србије и објављивање ратификације у Службеном гласнику Републике Србије;

(б) Уговор о пројекту, у форми и садржају који је задовољавајући за Банку, је извршен и достављен и испуњени су сви услови који су претходили његовој ефективности; и

(ц) свако од мишљења наведених у Одељку 5.03.(а) и Одељку 5.03.(б) овог уговора је достављено Банци у форми и садржају које је задовољавајуће за Банку.

## Одељак 5.02. Претходни услови за прво повлачење

Следеће је наведено као додатни услови за прво Повлачење по овом уговору:

(a) Зајмопримац је успоставио централну јединицу за имплементацију пројекта, делујући преко МРЕ, са адекватним ресурсима и одговарајуће квалификованим особљем, у форми и садржају који је задовољавајући за Банку, и која је оперативна;

(б) Уговор о гранту SECO и REEP Уговор о гранту су потписани и достављени и испуњени су сви предуслови за њихову ефективност или право Зајмопримца да изврши повлачења према њима;

(ц) Уговори су закључени и достављени у форми и садржају који су задовољавајући за банку;

(д) Зајмопримац је именовао независног инжењера, који делује преко МРЕ, да надгледа грађевинске радове на Пројекту, у форми и садржају који су задовољавајући за Банку;

(e) мишљење наведено у Одељку 5.03.(ц) овог уговора је достављено Банци у форми и садржају који је задовољавајући за Банку; и

(ф) Банка ће примити, у форми и садржају који је задовољавајући за Банку, све друге предуслове које Банка може, по сопственом нахођењу, разумно захтевати.

## Одељак 5.03. Правна мишљења

(a) за потребе Одељка 9.03(а) Стандардних услова пословања, у форми и садржају који су прихватљиви за Банку, мишљење или мишљења правног саветника ће у име Зајмопримца дати Министарство правде, потврђујући да је овај уговор Зајмопримац прописно овластио или ратификовао и да је достављен у његово име и да представља важећу и правно обавезујућу обавезу Зајмопримца, применљиву у складу са својим условима.

(б) за потребе Одељка 9.03(ц) Стандардних услова пословања, у форми и садржају који су прихватљиви за Банку, мишљење или мишљења правног саветника ће у име Зајмопримца (који делује преко МРЕ) дати Министарство правде потврђујући да је Зајмопримац прописно овластио или ратификовао Уговор о пројекту и да је достављен у његово име (који делује преко МРЕ) и да представља важећу и правно обавезујућу обавезу Зајмопримца (који делује преко МРЕ), применљиву у складу са својим условима.

(ц) за потребе Одељка 5.02.(е) овог уговора, у форми и садржају који су прихватљиви за Банку, мишљење или мишљења правног саветника даће Државно правобранилаштво (*Државно правобранилаштво Републике Србије*) у име Зајмопримца (поступајући преко МРЕ), и у име сваког од Пројектних субјеката у вези са Уговором у којем је Пројектни субјекат уговорна страна, потврђујући да је сваки од Уговора прописно овлашћен и достављен у име Зајмопримца (који делује преко МРЕ) и одговарајућег Пројектног субјекта и представља важеће и правно обавезујуће обавезе Зајмопримца (који делује преко МРЕ) и тог Пројектног субјекта, које се спроводи у складу са њиховим условима.

## Одељак 5.04. Раскид због неступања на снагу

Датум који пада 180 дана након датума овог уговора одређен је за потребе Одељка 9.04 Стандардних услова пословања.

# ЧЛАН VI – РАЗНО

## Одељак 6.01. Обавештења

(a) Следеће адресе су наведене за потребе Одељка 10.01 Стандардних услова пословања, а обавештења ће се сматрати испорученим ако су достављена лично, поштом или у пдф или сличном формату електронском поштом:

За Зајмопримца:

Република Србија

Министарство финансија

Кнеза Милоша 20

11000, Београд

За: Министра финансија

Teлефон: +381 11 765 2012

Email: kabinet@mfin.gov.rs

За ЕБРД:

Европска банка за обнову и развој

5 Bank Street

London E14 4BG

Уједињено Краљевство

За: Банкарске услуге / Оперативни број 53021

Teлефон: +44 20 7338 6000

Email: [bankingservices@ebrd.com](mailto:bankingservices@ebrd.com)

**У ПОТВРДУ НАВЕДЕНОГ**, уговорне стране, делујући преко својих прописно овлашћених представника, су потписале овај уговор у шест примерка и доставиле га у Београду, Република Србија на дан и у години који је први напред наведен.

**РЕПУБЛИКА СРБИЈА**

Потписује: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: СИНИША МАЛИ

Звање: МИНИСТАР ФИНАНСИЈА

**ЕВРОПСКА БАНКА**

**ЗА ОБНОВУ И РАЗВОЈ**

Потписује: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: ODILE RENAUD-BASSO

Звање: ПРЕДСЕДНИК

ПРИЛОГ 1 – ОПИС ПРОЈЕКТА

1. Сврха Пројекта је да помогне Зајмопримцу у инвестицијама у обновљиву даљинску енергију подржавајући интеграцију соларно – термалних, топлотних пумпи, отпадне топлоте и геотермалних технологија, као и комплементарних мера (замена и/или проширење мрежа, надоградња, замена и/или постављање подстаница) у постојеће системе даљинског грејања у неколико малих и средњих општина у Србији, укључујући: Ниш, Крагујевац, Бечеј, Панчево, Вршац, Крушевац, Богатић, Краљево, Нови Пазар и Параћин.

2. Потпројекти су оцењени и одабрани кроз Обновљиве изворе енергије у системима даљинског грејања у оквиру Програма Западног Балкана („ReDEWeB”) који је 2019. године установила ЕБРД. ReDEWeB је успостављен у партнерству са Владом Аустрије како би се подстакле реформе и створило окружење за финансирање инвестиција у Обновљиве изворе енергије у системима даљинског грејања у оквиру Западног Балкана.

Очекује се да ће Пројекат бити суфинансиран инвестиционим грантовима и грантовима техничке помоћи SECO–а и ЕУ у оквиру REEP–а.

3. Очекује се да ће Пројекат бити завршен до средине 2027. године.

**ПРИЛОГ 2 – КАТЕГОРИЈЕ И ПОВЛАЧЕЊЕ СРЕДСТАВА**

1. У табели испод су наведене Категорије, износ Зајма који је додељен свакој Категорији и проценат расхода који ће се финансирати у свакој Категорији.

2. Ради избегавања сумње, повлачење средстава неће бити извршено све док овај уговор не ступи на снагу.

3. Без обзира на одредбе става 1. овог члана, повлачење средстава неће бити извршено у вези са расходима који су настали пре датума овог уговора.

4. Банка ће имати право да повуче средства у име Зајмопримца и плати себи, када доспе, Уписну провизију.

|  |  |  |
| --- | --- | --- |
| **Категорија** | **Износ Зајма**  **(евро)** | **% трошкова који ће се финансирати** |
| Capex (Капитални издатак (инвестиција)) у сваком од Потпројеката) | 29.700.000 | 100%  (искључујући све порезе и царине) |
| Уписна провизија | 300.000 | 100% |